《沁园春·萱草阑干》
宋代·佚名

萱草阑干，杨花庭院，夜景澄虚。望庚星昴宿，荧荧照室，祥烟瑞霭，郁郁充闾。白鹿入胎，黄龟献梦，果应君家生凤雏。真英物，似崑山片玉，沧海明珠。玳筵丝竹□□。有多少犀钱分座隅。念谢堂冷落，久无神语，淮淝骚扰，谁定边谟。天产英雄，地锺秀气，振起家声今有馀。□□□，看宫袍加鹄，玉带悬鱼。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。